Penguin-veneen talvisäilytys on yksinkertaista.
Kun venettä nostaa vedestä viimeisen kerran syksyllä niin etupenkin kondenssitulpat kannattaa avata, jotta penkkiin mahdollisesti kerääntynyt vesi saadaan tyhjennettyä.
Vene voidaan sisäpuolelta pestä vedellä, sopivalla pesuaineella sekä pehmeällä harjalla. Saman voi tehdä ulkopuolelle.
Pesun yhteydessä näkee myös hyvin, jos geeli (maali) pintaan on syntynyt vaurioita. Näistä on hyvä ottaa kuva, jotta pystyy suunnittelemaan vaadittavat korjaustoimenpiteet. Rikkoontunut geelipinta kannattaa aina korjata. Katso erillinen ohje.
Pesun ja vauriotarkistuksen jälkeen vene kannattaa kääntää ylösalaisin kahden noin 10 cm paksun parrun päälle, jotta ilma pääsee kiertämään.
Sitten vaan odottamaan kevään tuloa.